— 200 — 



Omtrent samtidig med Weber havde en anden nordtysk Bota- 

 niker P. Graebner kastet sig over Studiet af den nordtyske Hedes 

 Planteformationer, og under Omtalen af disse og de med dem be- 

 slægtede Plantesamfund udtaler Graebner (1901, S. 25), at en 

 naturlig Inddeling af Vegetationsformationerne kun naas derved, 

 „dass Nährstoffreichtum und Nährstoffarmut des Bodens als Haupt- 

 einteilungsprincip zu Grunde gelegt werden" — den samme Op- 

 fattelse, som kommer til Orde i den af Graebner bearbejdede Ud- 

 gave af E. Warming's Plantesamfund (se ovenfor S. 194). Den 

 større eller mindre Fugtighedsgrad bliver da Grundlaget for den 

 videre Leddeling af de sammenhængende Formationer. I Overens- 

 stemmelse med denne Betragtning, som i de nævnte Skrifter har 

 faaet det fyldigste Udtryk, havde Graebner dog allerede 1898 skel- 

 net mellem 1) Vegetationsformationer med mineralstofrigt Vand, 

 2) saadanne med mineralstoffattigt Vand, og 3) saadanne med salt- 

 holdigt Vand. Til de første, der deles efter Mængden af Vandet, 

 regner han bl. a. naturlige Enge og „Grünlandsmoore", til den 

 anden Kategori Lyngmoser 1 ). I sin Bog om Heden (1901) giver 

 Graebner forøvrig en Række specielle Skildringer af Lyngmoser, 

 og kommer ligeledes ind paa Spørgsmaalet om deres Opstaaen. 



I en Række Afhandlinger og sin bekendte Haandbog (1893, 

 1905 og 1911) har E. Ramann beskæftiget sig med organogene Dan- 

 nelser og deres Fremkomstmaader , hvorunder han følgelig ogsaa 

 lejlighedsvis har omtalt Mosernes Vegetationsforhold og Betingel- 

 serne derfor. Indtil 1895 synes Ramann dog ikke selv at have 

 ydet noget videre originalt Bidrag til Kendskabet af disse Spørgs- 

 maal, ligesom hans Fremstillinger, bl. a. af Terminologien, ikke er 

 fri for en vis Forplumring. Og skønt han i sin Afhandling fra 

 1895 for en væsentlig Del holder sig til Undersøgelser af andre 

 (H. v. Post, A. Borgmann, Kihlman o. a.), har han her, saa vidt 

 mig bekendt, først af alle ladet foretage nogle særdeles interessante 

 Undersøgelser af Vandets kemiske Beskaffenhed i forskellige Typer 

 af Moser, hvis Vegetation desværre altfor summarisk angives. Ra- 

 mann kommer paa Grundlag bl. a. af disse Analyser til det Resul- 

 tat, at kun det vekslende Indhold af Salte, særlig Tilstedeværelsen 

 eller Mangelen paa Kalk, kan være Aarsag til Forskellighederne i 

 Vegetationen. Han tager, med Rette synes det mig, Afstand fra 



J ) Til Graebner slutter Leopold Loeske (1900) sig ganske. 



